stanford-oval/wikipedia huggingface dataset:
IOS 6
היסטוריה

iOS 6 הוצגה לראשונה ב-11 ביוני 2012 במהלך כנס ה-WWDC של שנת 2012, ושוחררה בסתיו של אותה השנה. בעקבות הדפוס של מהדורות iOS קודמות, מכשירים ישנים אינם נתמכים עוד, ביניהם האייפוד טאץ' הדור השלישי והדור הראשון של הiPhone. המכשירים הנתמכים בגרסה זו של ה-iOS הם האייפון 3GS ואילך, האייפוד טאץ' הדור הרביעי ואילך, האייפד 2 ואילך, וכן האייפד מיני.
ב-12 בספטמבר 2012 במרכז ה-"ירבה בואנה" לאומניות בסן פרנסיסקו, בין שאר החשיפות ושחרורי המכשירים והתוכנות החדשים, אפל הודיעה על שלושה פריטים הקשורים ל-iOS; שחרורו של הדור הבא של האייפון, האייפון 5, האייפוד טאץ' הדור החמישי, וגרסה סופית של iOS 6. תאריך השחרור של ה-iOS 6, ה-19 בספטמבר, הוכרז באירוע זה.
בעוד ה-iPhone 5 הגיע עם ה-iOS 6 מובנה בתוכו החל מה-21 בספטמבר, מכשירים ישנים יותר נדרשו להתעדכן דרך שירותי הענן בהגדרות המכשיר, או דרך תוכנת ה-iTunes במחשב. עדכון ה-iTunes לגרסה 10.7 היה הכרחי כדי להתקין את עדכון ה-iOS 6 על המכשיר.
השחרור של ה-iOS 6 הוא פיתוח בטא מהיר של אפל למערכת ההפעלה הניידת שלה.
תכונות

שתי אפליקציות בולטות שהוסרו מן מערכת ההפעלה בעדכון ה-iOS 6 הן גוגל מפות ויוטיוב.
אפליקצית המפות המובנית משתמשת במנוע וקטורי חדש של אפל, המבטל את הפיגור שהיה בעת הורדת מפות סיביות מהשרתים של חברת גוגל, מה שהפך את הזום במפות לנוח ומהיר יותר. עוד חדש במפות הוא פיצ'ר ה-"Turn By Turn", שירות הניווט של אפל, בו קיים ניווט קולי (בדומה לאפליקציה Waze). בנוסף חדש במפות היא תצוגת התלת-מימד בחלק מן הערים הגדולות וכן עדכוני תנועה בזמן אמת. ניווט ה-"Turn By Turn" זמין רק עבור אייפון 4S והלאה ואייפד 2 והלאה עם יכולות סלולריות, בשונה מתצוגת התלת-מימד שזמינה גם ב-iPod Touch הדור החמישי.
המערכת כוללת שינוי ביישום ה-iTunes. לא ניתן יותר להוריד פודקאסטים דרך היישום המובנה, אלא יש להוריד את אפליקצית הפודקאסטים הרשמית בחנות ה-App Store. (האפליקציה זמינה בחינם)
iOS 6 מביא עמו אחזור של מסמכים כגון כרטיסי עלייה למטוס, כרטיסי כניסה לאתרים מוכרים, קופונים וכרטיסי נאמנות דרך אפליקצית ה-Passbook החדשה. (השירות אינו זמין בישראל) מכשיר עם iOS 6 יכול להיסרק על ידי סורק כדי לבצע תשלומים דרך המכשיר במקומות התומכים בשירות. לאפליקציה יש תמיכה ב-GPS, ובכך היא יכולה להודיע על קופונים והנחות בחנות או אתר בסביבת המכשיר, כל עוד החנות או האתר תומכים בשירות ה-Passbook.
העוזרת האישית האינטליגנית של אפל, סירי, שופרה כדי שתוכל לבצע הזמנת מקומות במסעדות, הפעלת יישומים, עדכון סטטוס בפייסבוק או בטוויטר, הצגה של ביקורות קולנוע וסטטיסטיקות ספורט מפורטות. Siri, אשר בעבר נתמכה רק ב-iPhone 4S, עכשיו נתמכת גם על ה-iPhone 5, ה-iPod Touch הדור החמישי, ה-iPad 3, האייפד 4 והאייפד מיני.
העדכון החדש הביא עמו אינטגרציה עם פייסבוק. תכונות הפייסבוק במכשיר כוללות בעיקרן עדכון סטטוסים דרך מרכז העדכונים ודרך Siri, שיתוף תמונות דרך אפליקצית התמונות, סנכרון אירועים דרך אפליקצית הלוח שנה, סנכרון אנשי קשר דרך אפליקצית האנשי קשר, או סימון "Like" באפליקציות כמו App Store.
הגדרות פרטיות חדשות זמינות למשתמש בגרסה זו. בנוסף לשירותי מיקום, ניתן ב-iOS 6 לשלוט, להוסיף או להסיר את היישומים המבקשים להשתמש בפרטי האפליקציות הבאות: תמונות (כבר הוגבלה באופן חלקי ב-iOS 5), אנשי קשר, לוח שנה, תזכורות, שיתוף ב-Bluetooth, טוויטר ופייסבוק. iOS 6 מגיע גם עם אפשרות חדשה בשם "הגבל מעקב פרסומות" בתפריט הכללי בהגדרות, כדי לאפשר למשתמשים למנוע פרסום ממוקד. מזהה הפרסום של אפל מחליף את ה-UDID הסטנדרטי של החברה המפרסמת. רשתות פרסום שעדיין לא בשימוש במזהה הפרסום הסטנדרטי של אפל לא תיפגענה אם כי אפל תדרוש את הזיהוי הסטנדרטי שלהן בעתיד.
בעיות

ב-iOS 6, אפל החליפה את יישום המפות הבסיסי שהופעל על ידי גוגל מפות עם שירות מפות משלה, והתמודדה עם בעיות וביקורות גרועות ממבקרים ומשתמשים, בעקבות נתונים לא מדויקים או לא שלמים, אי-תמיכה במפות של תחבורה ציבורית ותמונות לוויין באיכות ירודה. אפל התמודדה גם עם ביקורות משר השוויון והצדק של ממשלת אירלנד, אלן שאטר, כאשר המפה באזור דבלין שבאירלנד סימנה שדה תעופה באופן שגוי, בעוד המקום היה אזור חקלאי ולא שדה תעופה. מאוחר יותר מנכ"ל אפל, טים קוק, פרסם מכתב התנצלות באתר אפל בו כתב: "מתנצלים על התסכול שנגרם עקב התקלות בישום המפות".
בספטמבר 2012, מומחית לפרטיות בחברת "Abine", הביעה את דאגתה כי למרות האפשרות החדשה של הגבלה של מעקב פרסומות, מפרסמים עדיין יכולים לזהות משתמשים על סמך נתונים אחרים, ואפל יכולה ליצור מאגרי מידע על משתמשים לשיווק או למכירה. כמו כן באותו החודש, דיווחו מספר משתמשים על שימוש גבוה יתר על המידה בנתונים לאחר שדרוג iOS 6, דבר שגרם להם להיות מחויבים במידה רבה בתוכניתם בחברת הסלולר.
עדכון גרסה iOS 6.1 שוחרר ב-28 בינואר 2013 ובעקבותו הגיעו דיווחים על חיי סוללה ירודים ובעיות עם עוצמת הקליטה והאות.
ראו גם

iOS
iOS 5 (גרסה קודמת)
iOS 7 (גרסה עוקבת)
אייפון 5
הערות שוליים

↑  ג'ו פוליסינו, המצוד של אפל ב-12 בספטמבר: האייפון 5, האייפוד החדש, iOS 6, מטען ה-Lightning וכל דבר אחר, אתר Engadget. מה-13 בספטמבר 2012.
1 2 3  טאם דונה, תאריך השחרור של ה-iOS 6 של אפל: התחל את ההורדות שלך ב-19 בספטמבר, אתר CNET. מה-19 בספטמבר 2012.
1 2 3 4 5  מאט פקהאם, ה-iOS 6 של אפל כאן בשבוע הבא, היום יש עדכון ל-iTunes, וה-iTunes החדש באוקטובר, אתר Time. מה-12 בספטמבר 2012.
1 2  מה חדש ב-iOS 6, אתר אפל. מה-21 בספטמבר 2012.
↑  כריסטופר ורסצ'ה, אפל, iOS 6 והתשלומים הסלולריים - עוד משהו עבור ה-iPhone 5?, אתר Forbes. מה-19 בספטמבר 2012.
1 2  סת' רוזנבלט, חוסם "מעקב פרסומות" מגיע ב-iOS 6, אתר CNET. מה-19 בספטמבר 2012.
↑  המפות החדשות של אפל תחת מתקפות אש מהמשתמשים, אתר BBC News. מה-20 בספטמבר 2012.
↑  תומאס קלאבורן, יישום המפות של אפל צונח, אתר InformationWeek. מה-20 בספטמבר 2012.
↑  iPhone 5 ו-iOS 6 - משתמשים מתלוננים על שימוש בנתונים וחשבונות מופרזים, אתר The Guardian UK. מה-18 באוקטובר 2012.
↑  לקוחות ה-iPhone "לוהטים" עם באגים ונתונים מסיביים, אתר The Huffington Post. מה-22 באוקטובר 2012.
↑  שימוש מסתורי ברשת הנתונים של iOS 6: מבט עמוק, אתר TidBITS. מה-24 באוקטובר 2012.
↑  ג'וש סמית', חיי סוללה ירודים ב-iOS 6.1, באגים אחרים במגפת ה-iOS 6.1, אתר Gotta Be Mobileץ מה-10 בפברואר 2013.
ArchBang

| --- | --- |


 מפתח:  סטן מקלארן (Stan McLaren)
 משפחה:  גנו/לינוקס
 מודל קוד:  קוד פתוח
 מחזור חיים:  10 בינואר 2010 – הווה (15 שנים) 
 גרסה אחרונה:  הפצה מתגלגלת
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מנהל חבילות:  פקמן 
 מבוססת על:  Arch Linux 
 אתר אינטרנט:  https://archbang.org/ 
 
ארץ' בנג (באנגלית: Arch Bang)  היא הפצת גנו/לינוקס הנחשבת להפצה קלה וחסכונית במשאבים ומיועדת למחשבים בעלי חומרה חלשה.
היא פותחה על ידי וילנסקי אריסטיד (Willensky Aristide), מבוססת על מערכת Arch Linux ושוחררה בתאריך 23 בספטמבר 2010.
מערכת ההפעלה ניתנת להורדה בגרסת 32 או 64 ביט ומופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט FireFox, חבילת יישומים משרדיים Libre Office ועוד.
החל משנת 2012, המערכת מתוחזקת על ידי סטן מקלארן (Stan McLaren).
רשימת גרסאות

להלן 5 הגרסאות האחרונות:
| גרסה | תאריך |
| --- | --- |
1212: 8 בדצמבר 2012
0614: 3 ביוני 2014
1015: 8 באוקטובר 2015
0716: 20 ביולי 2016
0117: 18 בינואר 2017
DeLi Linux

| --- | --- |

 מפתח:  הנרי ינסן (Henry Jensen)
 משפחה:  דמוית יוניקס
 מודל קוד:  קוד פתוח
 מחזור חיים:  9 בספטמבר 2004 – הווה (20 שנה) 
 גרסה אחרונה:  0.8.0 ב־28 במאי 2008 (לפני 16  שנים, 8  חודשים ו־21  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  לא עדכני
 מבוססת על:  סלאקוור 
 אתר אינטרנט:  http://deli.tavvva.net 
 
דלי לינוקס (באנגלית: Desktop Light Linux; תעתיק מקוצר: DeLi Linux) הייתה הפצת גנו/לינוקס עם מערכת ניהול חבילות מבוססת Pacman. ההפצה פותחה על מנת לספק מענה ראוי למחשבים בעלי חומרה חלשה והכילה ממשק משתמש פשוט, יעיל וחסכונית במשאבים.
ההפצה פותחה על ידי הנרי ינסן (Henry Jensen), שוחררה בתאריך 2 בנובמבר 2002 (גרסה 0.1) וניתנת להורדה כגרסה הנטענת מתקליטור אתחול.
ההפצה דורשת זיכרון וירטואלי בנפח 32 מגה בייט, מעבד בעל ארכיטקטורת 32 סיביות (386) ודיסק קשיח בגודל של 750 מגה בייט.
המערכת מופצת כשעליה מותקנות מראש תוכניות רבות כגון: עורך הטקסט Elvis, דפדפן האינטרנט NetSurf, מעבד התמלילים Abiword, חבילת יישומים משרדיים Siag Office ועוד.
רשימת גרסאות

צוות הפיתוח שחרר 11 גרסאות אל השוק, להלן 6 הגרסאות האחרונות:
| תאריך יציאה | גרסה |
| --- | --- |
19.9.2005: 0.6.1
15.09.2006: 0.7
17.10.2006: 0.7.1
18.5.2007: 0.7.2
28.5.2008: 0.8.0
ראו גם

Linpus Linux
Kuki Linux
SparkyLinux
AntiX
Windows ME

| --- | --- |


צילום מסך של Windows ME בעברית, המראה את שולחן העבודה, תפריט ההתחלה, ומספר תפריטים נוספים.
 מפתח:  מיקרוסופט
 משפחה:  Microsoft Windows 9x
 מודל קוד:  קוד סגור
 גרסה אחרונה:  4.90.3000 ב־14 בספטמבר 2000
 סוג גרעין:  מונולוטי (DOS)
 סוג רישיון:  רישיון קנייני
 מצב עבודה:  לא נתמך מ-11 ביולי 2006
 פלטפורמות:  x86 
 אתר אינטרנט:  http://microsoft.com/windowsMe/ 
 → Windows 98Windows XP ←
 
חלונות מילניום או חלונות ME (קיצור של Millennium Edition  - מהדורת המילניום, המילה Me נהגית או כמילה אחת Me, או כשתי אותיות M-E, נקראת בקיצור גם ME לבד) היא מערכת הפעלה גרפית של מיקרוסופט, אשר הוחל בפיתוחה ביוני 2000, והפצתה החלה בספטמבר 2000. היא הייתה מערכת ההפעלה האחרונה בסדרת ה-Windows 9x.
תכונות

למערכת נוספו כלים לשחזור המערכת במקרה תקלה, אשפים חדשים ושיפורי ממשק המשתמש, אך ריבוי הבאגים והתקלות שהיו בה השניאו אותה בעיני רבים. מערכת זאת הייתה יציבה פחות מקודמתה והיו כאלה שכינו אותה "Mistake Edition".‏ Windows ME היא מערכת Windows האחרונה של חברת מיקרוסופט שנבנתה על בסיס DOS.
חלונות ME הייתה היורשת של חלונות 98 SE, ויועדה במיוחד למחשבים של משתמשים ביתיים. היא כללה את התוכנות: אינטרנט אקספלורר 5.5, Windows Media Player גרסה 7 לצפייה ושמיעת מדיה, ואת Windows Movie Maker המאפשרת עריכת וידאו בסיסית ואשר הותאמה במיוחד לשימוש ביתי. מיקרוסופט עדכנה גם את הממשק הגרפי, את תכונות המעטפת, וכמה עדכונים ל-Windows Explorer שהופיעו בחלונות 2000, אשר הופצה 7 חודשים מוקדם יותר כמערכת הפעלה המתאימה לעסקים. המערכת איפשרה לעדכן את אינטרנט אקספלורר לגרסה 6 ‏ SP1 אבל לא SP2‏(SV1)  או לאינטרנט אקספלורר 7, אאוטלוק אקספרס, 6 ‏ SP1, ו-Windows Media Player ‏9. NET Framework.  נתמכה החל מגרסה 2.0, אבל גרסאות 2.0‏ SP1,‏ 3.x,  ומעלה לא נתמכו. Office XP הייתה הגרסה האחרונה של Microsoft Office שנתמכה על ידי ME.
חלונות ME היא המשך של מודל חלונות 9x, אבל עם גישה מוגבלת למצב אמיתי (real mode), של MS-DOS, מתוך מטרה לצמצם את זמן אתחול המערכת. זו הייתה אחת התכונות הפחות פופולריות של המערכת משום שתוכניות אשר נדרשו למצב זה, לא עבדו תחת המערכת. גישה למצב זה התאפשרה רק באמצעות אתחול מתקליטון או שינוי והתאמת המערכת באופן לא רשמי כדי שתאפשר זאת.
כיום בקרב רבים מערכת ההפעלה נחשבת, ביחד עם Windows Vista, למערכת ההפעלה הגרועה ביותר שיצאה מבית מיקרוסופט, ולאחד המוצרים הכושלים ביותר בעולם ההיי-טק.
הערות שוליים

↑  Preston Gralla, The worst version of Windows ever released, Computerworld, ‏2020-09-18 (באנגלית)
↑  The 25 Worst Tech Products of All Time, PCWorld (באנגלית אמריקאית)
| --- | --- |
בקרת זהויות :  BnF: cb13575578d (data)  GND: 4602745-2  NKC: ph136825
ויאצ'סלב שוורץ

| --- | --- |

 לידה:  22 בספטמבר 1838 (יוליאני) קורסק, האימפריה הרוסית 
 פטירה:  29 במרץ 1869 (יוליאני) (בגיל 30) קורסק, האימפריה הרוסית 
 מקום קבורה:  Kolpnyansky District 
 מקום לימודים:  האקדמיה הקיסרית לאמנויות (1863)  ליקיאון האמפריה הרוסית 
 הושפע על ידי:  פיודור ברוני, וילהלם פון קולבאך, בוגדן וילוולדה, ז'אן-לואי-ארנסט מסונייה 
 פרסים והוקרה:  לגיון הכבוד 
 
ויאצ'סלב שוורץ (ברוסית: Вячеслав Шварц;‏ 4 באוקטובר 1838 – 10 באפריל 1869) היה צייר היסטוריה וז'אנר רוסי.
ביוגרפיה

נולד בקורסק למשפחה רוסית, מצד האב היה גם ממוצא דני. אביו היה לוטננט גנרל גריגורי שוורץ, גיבור המלחמה של 1812 ואחר כך ראש מחוז צבאי באזור הקווקז, שם ויאצ'סלב בילה את ילדותו.
בשנת 1846, הוא ואמו עברו למוסקבה, שם קיבל את שיעורי האמנות הראשונים שלו בבית הספר לציור בעיר. בשנה שלאחר מכן, הוא קיבל זימון לבית ספר צבאי אך הוא מעולם לא שירת בצבא, כי אמו לא רצתה שתהיה לו קריירה צבאית. לבסוף הוא הגיע לסנט פטרסבורג ב-1851 ונרשם לאקדמיה לאמנות. הוא היה גם בלשן מוכשר, לאחר שרכש ידע בצרפתית, גרמנית ואנגלית עד גיל עשר.
בהיותו באקדמיה לציור, רישומיו משכו את תשומת הלב והוא הצליח ללמוד אצל ארסני משצ'רסקי, שהכיר לו את ציור השמן. ב-1859 סיים את לימודיו וקיבל מדליית זהב. מאוחר יותר באותה שנה, הוא קיבל אישור לביקור בשיעורים באוניברסיטת סנט פטרסבורג, שם הוא למד אצל ניקולאי קוסטומרוב. הוא גם החל להשתתף בשיעורים באקדמיה הקיסרית לאמנויות, כדי ללמוד אמנות צבאית אצל בוגדן וילוולדה אבל, בהיותו מוקסם מהרצאותיו של פרופסור קוסטומרוב, ציוריו הראשונים הוקדשו להיסטוריה הרוסית העתיקה.
נסיעה לאירופה

ב-1861 הוא שהה שישה חודשים באירופה, בעיקר בברלין, שם שיפר את כישורי הציור שלו עם וילהלם פון קאולבאך ויוליוס שרדר. עם שובו, הוא הציג את ציורו של "איוון האיום עם גופת בנו שנרצח" והתאכזב שקיבל רק מדליית כסף. בשנה שלאחר מכן יצר איורים לשירים של לרמונטוב וטולסטוי.
רצונו ללמוד יותר את האמנות האירופאית גרמה לו להתפטר מהשירות הממשלתי ב-1863 ולצאת למסע נוסף. הוא הגיע לפריז, שם עבד עם ז'ול לפבר[2] ועשה סקיצות רבות מהחיים. הוא ויתר על תוכניות לבקר באיטליה וחזר לרוסיה ב-1864, והגיש גרסה חדשה של ציורו של איוון האיום, רק כדי לקבל מדליית כסף נוספת. הוא התגורר בריאזאן במשך רוב שנת 1865, ואז הציג את ציורו של "יום ראשון של הדקלים״ שבזכותו הוא זכה בתואר "אקדמאי".
בתחילת 1867, הוא יצא לנסיעתו השלישית לפריז, מטעם האקדמיה, כדי לעזור בהכנת התצוגה הרוסית בתערוכה הבינלאומית, שם זכה בכמה מדליות. הוא גם הקדיש זמן ללימודים נוספים, אצל מייסונייר. במהלך נסיעתו חזרה לרוסיה, הוא עצר בויימאר לחודשיים כדי להשתתף בהפקה הציור "מותו של איוואן האיום".
מחלה ומוות

לאחר שסבל מכאבי בטן במהלך נסיעתו, הוא ראה רופא ואובחן כחולה במחלת אדיסון. באמצע 1868 הוא התקשה להמשיך לעבוד. חלק ממה שיהיו עבודותיו האחרונות שהושלמו זיכו אותו במעמד כבוד באקדמיה.
לקראת סוף אותה שנה, הוא חזר לקורסק כדי לגור עם אביו, בתקווה שהאוויר הכפרי והאווירה השלווה יסייעו להחלמתו. אך קרה להפך, מצבו הבריאותי הידרדר והוא נפטר במרץ 1869.
הוא נקבר באחוזת אביו בכפר.
גלריה

יום ראשון של הדקלים
במנזר ירושלים החדשה
דיוקן עצמי
עליה לרגל של הצארינה
הערות שוליים

↑  Fyodor Bulgakov, "Шварцъ (Швартцъ), Вячеславъ Григорьевичъ" in Наши художники (Our Artists), Saint Petersburg, A. S. Suvorina (1890) Vol.II, "Л —
↑  ЭСБЕ/Шварц, Вячеслав Григорьевич — Викитека, ru.wikisource.org (ברוסית)
↑  Русские художники. Шварц Вячеслав Григорьевич., www.artsait.ru
↑  Valery Beryozhkin, "Шварцъ (Швартцъ), Вячеславъ Григорьевичъ" in the Russian Biographical Dictionary, edited by Alexander Polovtsov, Saint Petersburg, I. N. Skorokhodov (1905), Vol.22, "Чаадаев — Швитков
| --- | --- |
בקרת זהויות :  RKD: 71518  ULAN: 500108271  VIAF: 96491111   WorldCat (עם VIAF): 96491111 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויאצ'סלב שוורץ".
Austrumi Linux

| --- | --- |


 מפתח:  אנדריס מיינרטס (Andrejs Meinerts)
 משפחה:  דמוית יוניקס
 מודל קוד:  קוד פתוח
 מחזור חיים:  24 בנובמבר 2004 – הווה (20 שנה) 
 גרסה אחרונה:  3.8.5 ב־9 באוגוסט 2018 (לפני 6  שנים, 6  חודשים ו־9  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו 
 מצב עבודה:  עדכני
 מבוססת על:  סלאקוור 
 אתר אינטרנט:  http://cyti.latgola.lv/ruuni/ 
 
אסטרומי לינוקס (באנגלית: Austrum Latvijas Linukss) היא הפצת לינוקס מבוססת סלאקוור.
ההפצה תומכת בכרטיסי מסך מבית Nvidia ו-Intel מותאמת למחשבים בעלי חומרה חלשה ובעלת ממשק משתמש מודרני שתורגם לשפות שונות: לטבית, רוסית, אנגלית, איטלקית ויוונית.
ההפצה פותחה על ידי אנדריס מיינרטס (Andrejs Meinerts), שוחררה בתאריך 8 ביוני 2016 (גרסה 2.8.7) וניתנת להורדה כגרסה הנטענת מתקליטור אתחול או אל הדיסק הקשיח.
ההפצה דורשת זיכרון וירטואלי בנפח 256 מגה בייט, מעבד בעל ארכיטקטורת 32 סיביות (386).
המערכת מופצת כשעליה מותקנות מראש תוכניות רבות כגון: עורך התמונות GIMP, דפדפן האינטרנט Firefox, כלי לעיבוד גרפי אינקסקייפ, חבילת יישומים משרדיים Libre Office ועוד.
רשימת גרסאות

צוות הפיתוח שחרר 47 גרסאות אל השוק, להלן 5 הגרסאות האחרונות:
| תאריך יציאה | גרסה |
| --- | --- |
4 ביוני 2018: 3.8.1
10 ביולי 2018: 3.8.2
13 ביולי 2018: 3.8.3
9 באוגוסט 2018: 3.8.4
31 באוגוסט 2018: 3.8.5
ראו גם

Linpus Linux
Kuki Linux
SparkyLinux
AntiX
AntiX

| --- | --- |

AntiX 17.2
 משפחה:  מערכת הפעלה דמוית יוניקס
 מודל קוד:  קוד פתוח
 מחזור חיים:  1 בינואר 2013 – הווה (12 שנים) 
 גרסה אחרונה:  17.4.1 ב־28 במרץ 2019 (לפני 6  שנים ו־11  חודשים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מנהל חבילות:  Dpkg 
 סביבת שולחן עבודה:  Fluxbox 
 מבוססת על:  דביאן 
 פלטפורמות:  x86-64, IA-32 
 אתר אינטרנט:  https://antixlinux.com
 
אנטיקס לינוקס (באנגלית: AntiX Linux) היא הפצת גנו/לינוקס עם מערכת ניהול חבילות מבוססת Xfce. ההפצה פותחה על מנת לספק מענה ראוי למחשבים בעלי חומרה חלשה ומכילה ממשק משתמש פשוט, יעיל וחסכוני במשאבים.
אנטיקס מבוססת על הפצת MEPIS ושוחררה בתאריך 9 ביולי 2007 (גרסה 6.5).
ההפצה דורשת זיכרון וירטואלי בנפח 128 מגה בייט ודיסק קשיח בגודל של 1024 מגה בייט.
המערכת מופצת כשעליה מותקנות מראש תוכניות רבות כגון: תוכנת המסרים HexChat, דפדפן האינטרנט Iceweasel, חבילת יישומים משרדיים ועוד.
רשימת גרסאות

צוות הפיתוח שחרר 16 גרסאות אל השוק, להלן 6 הגרסאות האחרונות:
| תאריך יציאה | גרסה |
| --- | --- |
23.3.2015: MX-14.4
30.6.2015: 14
24.12.2015: MX-15
26.6.2016: 16
24.10.2017: 17
18.3.2018: 17.1
ראו גם

Linpus Linux
Kuki Linux
SparkyLinux
Austrumi Linux
IPhone OS 3

| --- | --- |

 מפתח:  אפל
 משפחה:  iPhone OS
 מודל קוד:  מערכת סגורה עם רכיבי קוד פתוח
 גרסה אחרונה:  3.2.2 (7B500) ב־11 באוגוסט 2010
 סוג גרעין:  היברידי (XNU)
 סוג רישיון:  EULA פרט לרכיבי הקוד הפתוח
 פלטפורמות:  IPhone 2G, IPod Touch, אייפון 3G, אייפון 3GS, אייפד 
 אתר אינטרנט:  http://www.apple.com/iphone/softwareupdate/ 
 → iPhone OS 2iOS 4 ←
 
iPhone OS 3 היא הגרסה הבסיסית השלישית של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 2. היא הוכרזה ב-17 במרץ 2009 והופצה לקהל הנרחב ב-17 ביוני 2009. ב-12 ביוני 2010, הופצה הגרסה החדשה יותר בשם iOS 4, אשר שמה הוחלף מ-iPhone OS ל-iOS.‏ iPhone OS 3 הייתה הגרסה האחרונה שנשאה את השם iPhone OS.
iPhone OS 3 הוסיפה את לחצני ה"גזור, העתק והדבק", המאפשרים למשתמשים להעביר תוכן באופן הזהה למתבצע במחשבים אישיים. היא אף הוסיפה את Spotlight, תכונת חיפוש המאפשרת למשתמשים לחפש תכנים המאוחסנים במכשיר, כגון אנשי קשר, דואר אלקטרוני או יישומים. מסך הבית התרחב באופן המאפשר למשתמשים להוסיף עד 11 דפים, דבר המאפשר ריכוז של 180 יישומים בסך-הכל. יישום הודעות הטקסט קיבל תמיכה ב-MMS - שירות המאפשר למשתמשים לשלוח תוכני מדיה כגון תמונות, סרטי וידאו וקובצי שמע, בעוד שהמצלמה ב-iPhone 3GS הוסיפה אפשרות לביצוע הקלטות וידאו ויישום חדש בשם "תזכורות קוליות" מאפשר לבצע הקלטות קול ולשומרן באחסון המכשיר להאזנה בזמן מאוחר יותר.
יישומים

iTunes
App Store
Text - שליחת הודעות SMS.
לוח שנה
תמונות
מצלמה
יוטיוב
מניות
מפות
מזג אוויר
שעון
מחשבון
פתקים
הגדרות
תזכורות קוליות
יישומים > תחתית

טלפון
דוא"ל
Safari
iPod (יישום המאפשר ניגון מוזיקה)
היסטוריה

iPhone OS 3 הוכרזה ב-17 במרץ 2009, לצד גרסת בטא אשר הייתה זמינה למפתחים שגם היא הוכרזה באותו יום.
iPhone OS 3 הופצה באופן רשמי ב-17 ביוני 2009.
תכונות מערכת עיקריות > גזור, העתק והדבק

iPhone OS 3 הוסיפה את האפשרות להעביר תוכן באמצעות לחצני "גזור, העתק והדבק" המופיעים עם ביצוע הקשה כפולה על טקסט המופיע על גבי המסך. לחצן "הדבק" יופיע לאחר שתוכן נשמר בזיכרון המכשיר תוך שימוש באחד הלחצנים האחרים ומאפשר את העברת התוכן הנשמר לתוך אזור מסומן.
תכונות מערכת עיקריות > Spotlight

Spotlight היא תכונת חיפוש המתפרסת לאורך המערכת המותקנת במכשיר והמסייעת למשתמשים לחפש במכשירם אחר אנשי קשר מסוימים, הודעות דואר אלקטרוני, אירועים בלוח השנה, קובצי מולטימדיה, יישומים ועוד. התכונה נגישה על ידי החלקת האצבע ימינה מתוך מסך הבית.
תכונות מערכת עיקריות > מסך הבית

iPhone OS 3 מרחיבה את הכמות המרבית של הדפים המופיעים במסך הבית עד ל-11 דפים, ובכך לרכז בסך הכל 180 יישומים.
תכונות עיקריות ביישומים > הודעות

יישום ההודעות קיבל תמיכה בשירות MMS‏ (Multimedia Message Service שירות הודעות מולטימדיה), דבר המאפשר למשתמשים לשלוח ולקבל הודעות הכוללות אף תוכני מולטימדיה כגון תמונות, אנשי קשר, מיקומים, הקלטות קול וסרטי וידאו.
תכונות עיקריות ביישומים > מצלמה ותמונות

המצלמה ב-iPhone 3GS תומכת בביצוע הקלטות וידאו.
iPhone OS 3 הוסיפה ליישום התמונות את האפשרות להעתיק תמונות המאוחסנות במכשיר ואף את היכולת למחוק מספר תמונות בבת-אחת.
תכונות עיקריות ביישומים > תזכורות קוליות

iPhone OS 3 הוסיפה יישום חדש בשם "תזכורות קוליות" המאפשר למשתמשים לבצע הקלטות קול ולשומרן באחסון המכשיר להאזנה בזמן מאוחר יותר.
מכשירים נתמכים

| 0 | 1 | 2 |
| --- | --- | --- |
|  iPhone אייפון (הדור הראשון)  iPhone 3G  iPhone 3GS |  iPod Touch אייפוד טאץ' (הדור הראשון)  אייפוד טאץ' (הדור השני)  אייפוד טאץ' (הדור השלישי) |  iPad אייפד (הדור הראשון) |
הערות שוליים

↑  פאטל, נילאי (ה-7 ביוני 2010). "iPhone OS 4 renamed iOS 4, launching June 21 with 1500 new features".‏ Engadget. AOL. בדיקה אחרונה ב-20 ביולי 2017.
↑  טופולסקי, ג'ושוע (ה-17 במרץ 2009). "Live from Apple's iPhone OS 3.0 preview event".‏ Engadget. AOL. בדיקה אחרונה ב-20 ביולי 2017.
↑  סליבקה, אריק (ה-17 ביוני 2009). "Apple Releases iPhone OS 3.0 for iPhone and iPod Touch".‏ MacRumors. בדיקה אחרונה ב-20 ביולי 2017.
↑  כהן, פיטר (ה-8 ביוני 2009). "iPhone OS 3.0 Coming on June 17".‏ PC World. International Data Group. בדיקה אחרונה ב-20 ביולי 2017.
PCLinuxOS

| --- | --- |


צילום מסך של  PCLinuxOS 2014 עם KDE
 מפתח:  ביל ריינולד/Texstar
 משפחה:  לינוקס
 מודל קוד:  קוד פתוח
 מחזור חיים:  אוקטובר 2003 – הווה (כ־21 שנים) 
 גרסה אחרונה:  2016.05 ב־1 במאי 2016
 סוג גרעין:  מונוליתי, לינוקס
 סוג רישיון:  מגוון
 מצב עבודה:  עדכני
 מבוססת על:  מנדריבה לינוקס 
 פלטפורמות:  x86 
 אתר אינטרנט:  https://pclinuxos.com/ 
 
הפצת PCLinuxOS נוצרה בתור הפצה חיה על בסיס הפצת מנדריבה (Mandriva Linux) על ידי ביל ריינולד במטרה לפשט את שימושיות לינוקס.
התחלה

ביל ריינולד (המכונה "טקסטר") התחיל לפרסם במאגרי תוכנה RPM להפצת מנדרייק וקרא להם 'TEX'. התוכנות לרוב היו קנייניות לדוגמה תוכנת DivX ללינוקס או תוכנות שהוסיפו מקודדים קנייניים, אפשרות לנגן סרט DVD או השמעת מוזיקה בפורמט קנייני MP3, מאחר שהוא קיבל הרבה פניות ממשתמשים, הוא החליט להוציא הפצה פשוטה שיהיה אפשר להתקין בה בקלות גם תוכנות קנייניות.
ההפצה הראשונה של טקסטר PCLinuxOS Pre4 הייתה מושג חדש בעולם הלינוקס. ההפצה היא הפצת Live CD (הסקריפט Live CD מבוסס על קנופיקס) מבוססת מנדרייק 9.2, וההפצה מכילה מאגר עשיר של תוכנות שימושיות וטובות. במערכת שולבה תמיכה ודרייברים בכרטיסי מסך NVIDIA, ATI. וכללה תוכנות כמו פלאש, ג'אווה, Gaim, ועוד מגוון רחב של אפליקציות שימושיות. היו פרויקטים רבים שהוציאו הפצות Live CD, אך PCLinuxOS הייתה הראשונה להביא את כל התוכנות השימושיות מותקנות מראש ומוכנות לשימוש.
הגרסה הבאה PCLinuxOS Pre5 הייתה ציון דרך רציני למשתמש דובר העברית מאחר שנוספה לה חבילת גופני "קולמוס". המערכת שודרגה לתוכנות יותר מעודכנות, נוספה לה מערכת Samba לצפייה וקינפוג רשת ביתית באופן פשוט, ותוכנת עדכון המערכת הוחלפה ל-apt-get עם תוכנת Synaptic, שיפור ניכר יחסית לתוכנת השדרוג של מנדרייק. אולי התוספת החשובה ביותר הייתה האפשרות להתקין את ההפצה ישירות לכונן הקשיח במחשב. הפצה זו כבר התקדמה הרבה מעבר למקור (מנדרייק), והפכה להפצת הלינוקס הנוחה והפשוטה ביותר להתקנה ולשימוש שהייתה אז בשוק.
עם הוצאת PCLinuxOS Pre7 ההפצה נכנסה לעידן חדש. קרנל (ליבה) 2.6 הוכנסה במערכת וההפצה כבר התחילה להיות עצמאית ולעמוד בזכות עצמה. במערכת הזאת שולבו דרייברים מעודכנים יותר לכרטיסי NVIDIA והרבה אפשרויות חדשות שמנצלות את הקרנל החדש. כמו כן נוספו הרבה תוכנות חדשות כמו, קאזה (נוטלה), תוכנת Gramps (תוכנת חיפוש קרובים) ושופץ המאסטר קונטרול (לוח הבקרה במנדרייק).
בגרסה Pre94 הרבה קוד שוכתב וההתקנה של המערכת חייבה התקנה מחדש, אך מההתקנה הזו קיבלו המשתמשים עדכונים שוטפים ללא צורך בהתקנה מחודשת למערכת. הגרסה החדשה הגיעה עם אפקטים תלת־ממדיים שמושגים באמצעות תוכנות בריל וקומפיז שמגיעות מותקנות במערכת, ומראה חדש למסך ההתחברות.
אלקטרז

ערך זה עוסק בבית סוהר לשעבר במפרץ סן פרנציסקו. אם התכוונתם לסדרת הטלוויזיה, ראו .
| --- | --- |

תמונה של האי מהאוויר. ניתן לראות את מבנה הכלא, את ביתני השמירה ואת מגורי העובדים ובני משפחותיהם
 מידע כללי
 סוג:  United States Penitentiaries, מוזיאון 
 מיקום:  סן פרנסיסקו 
 מדינה:  ארצות הברית 
 מפעיל:  לשכת בתי הכלא הפדרלית 
 הקמה ובנייה
 תקופת הבנייה:  ? – 11 באוגוסט 1934
 תאריך פתיחה רשמי:  11 באוגוסט 1934 
 
 קואורדינטות:  37°49′37″N 122°25′23″W﻿ / ﻿37.8269°N 122.423°W﻿ / 37.8269; -122.423
 www.nps.gov/alca
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאלקטרז(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאלקטרז
 
תמונה של האי והכלא עליו, 1962
תמונה של האי והכלא עליו, 2013
דוגמה לתא בכלא
כלא אלקטרז (באנגלית: Alcatraz), המכונה גם הסלע, היה בית סוהר אמריקאי ברמת "בית סוהר שמור" (Supermax prison) לעבריינים שהוגדרו כמסוכנים ביותר, על אי במפרץ סן פרנסיסקו שבקליפורניה; האי זכה להיכלל בספר השיאים של גינס בתור "הכלא השמור ביותר בעולם". ב-1963 נסגר הכלא בשל העלויות הגבוהות הכרוכות באחזקתו.